
Tuireadh, 

Oran, 


DAIN   AGUS   OEAIN, 


D  U  A  N  A  G. 

AlR  FoNN : — "A)i  Gille  duhh  cha  treig  mi 

0 !  seinnidh  mi  mo  dhuanag ; 
Seinneam,  seinneam  suas  i : 
Seinnidh  mi  do'n  ghruagaich 
'G  am  bheil  an  gluasad  farasda. 

'S  moch  a  rinn  mi  èiridh 

'Sa'  mhaduinn  chùbhraidh,  chèitein; 

Gathan  ciùin  na  grèine 

'Lasadh  speur  's  a'  chamhanaich. 

A'  ghrian  cho  tlàtb,  's  cho  òirdhearc, 
'Soillse  àrd  nam  mòr-bheann ; 
Smùid  thar  dhealt  nan  lòintean, 
'S  an  drùchd  'n  a  lòd  air  mheanganan. 

Sud  e  air  an  stùchd  ud 
An  coileach  dubh  a'  dùrdail ; 
So  i  'Chuthag  shunndach, 
'Sùrd  aic  air  a  caismeachd. 

Feuch  an  uiseag  bhòidheach 
Ag  èiridh  as  a'  mhòintich, 
'S  ag  itealaich  le  sòlas 
Os  ceann  a  còsaig  fholaichte. 


Tha  seiUein  beag  na  Bealtuinn 
'Dol  seachad  oirnn  'us  srann  aig', 
A  thrusadh  a  mhil  shamhraidh; 
'S  cha  chuir  an  geamhradh  ainnis  air. 

O'n  thuit  dhomh  bhi  's  a'  chòisridh 
Seinneam  leis  a'  Cheòlraidh — 
Seinneam  duan  do'n  òigh-ghil 
Gu  sunndach,  deònach,  caithreamach. 

'S  e  smuaiuteachadh  mu'n  mhaighdinn 
A's  àbhaist  dhomh  gach  oidhche — 
A'  cuimhneachadh  do  chaoimhneis 
'S  e  chum  an  raoir  'am  chaithris  mi. 

Tha  d'anail  leam  na's  cìibhraidh, 
'N  uair  labhras  tu  gu  ciùin  rium, 
N'am  barrach  òg  a'  brùchdadh 
'Mach,  le  tùis  na  meala  dheth. 

Ach  cia  mar  ni  mi  luaidh 

Air  na  h-uile  dreach  'us  buaidh  ort, — 

Do  nàdur  geanmuidh,  stuama, 

Gu  soitheamh,  suairce,  ceanalta. 

Cinntcach  tha  e  'n  dàn  domh 
An  gaol  a  thug  mi  mhàin  dhuit, 
Nach  dealaich  e  gu  bràth  rium 
Gus  am  fàg  an  anail  mi. 

0 !  sonas  agus  àgh  ort 
Ri  fad  do  rè,  's  do  làithean  ; 
'S  am  freasdal,  anns  gach  àite, 
Le  'ghràsau,  a  bhi  maille  riut. 


ORAN. 

AiR  FoNN : — "  Gu  mo  slan  gu-n  robh  'm  fiuran 
'Chaidh  a  niill  uainn  thar  saile." 

Ni  mi  òran  le  dùrachd, 
0  hi  na  hi  ù  o, 
Do  rìghinn  a'  chùil  duibh, 
'S  grinne  sùgradh  'us  mànran. 

Slàn  iomradh  gu  d'  ionnsuidh, 
'S  tu  'chuireadh  gu  sunnd  mi, 
'N  uair  a  chithinn  do  shtiil  ghorm 
A'  tionndadh  gu  blàth  rium. 

Sùil  ghòrm  a's  tlàth  sealladh, 
Lìonta,  ciùin  fo  d'  chaol  mhalaidh ; 
Gruaidh  mar  ròs  dearg  'n  a  earradh, 
Beul  tana,  fiamh-ghàir  air. 

Beul  tana,  glan,  mlnealt' — 
Deud  shnaighte,  ro  dhìonach, 
Bu  cheanalta  brìodal, 
'S  o'n  sìobhalta  fàilte. 

D'  fhàilte  's  d'  f huran  a  b'  fhiù  leam, 
'Tighinn  o'n  anail  a's  cùbhraidh 
Na  barrach  a'  brùchdadh 
Air  ùr  dhos  a'  Mhàighe. 

Gu  bheil  suairceas  le  ceanal 
Ann  an  ghiasad  na  h-ainnir, 
'Tha  o  'bonnaibh  gu  'ceannaidh 
Gun  ainneamh,  gun  f  hàilinn. 

Leam  bu  taitneach  'bhi  'sùgradh, 
'S  'g  adtheannadh  gu  dlùth  rium, 
'S  mo  làmh  bhi  gu  cùirteil 
A  nunn  fo  d'  chùl  fàineach. 


Leat  mo  dl^ùrachd  's  mo  bheannachd, 
Bi'dh  mo  rùn  ort  ri  m'  mhaireann, 
Chaoidh  cha  trèig  mi  mo  ghealladh 
Gus  au  dealaich  am  bàs  sinn. 


ORAN. 
AiR  Fonn: — "0  nìghean  donn  nan  gahhar." 

Ged  a  tha  mi  'n  nochd  's  a'  chòisridh 
MaiUe  ri  fleasgaichean  bòsdail, 
'S  nìonagan  cho  rìomhach,  spòrsail, 
Le  sìoda  's  le  sròl  a'  danns'. 

Nìonagan  cho  riomhach,  stràiceil, 
'S  beag  a  chuir  mi  dh'  ùigh  'n  an  àbhachd, 
'S  mòr  gu-m  b'  annsa  leam  'bhi  'mànran 
lliut,  a  ghràidh,  air  sgàth  an  tìiim. 

'S  mòr  gu-m  b'  annsa  leam  'bhi  'sùgradh 
Leis  an  nìonaig  chaoin-ghil,  chìiil-duibh, 
Anns  an  dcire  'n  goir  an  smùdau, — 
Bun  an  stùic  air  ìirlar  gHnn. 

Chi  mi  pailteas  deoch  'ga  taomadh, — 
Fìon,  'us  branndaidh,  's  brìgh  a'  chaochain 
B'  annsa  lcamsa  uisg'  an  aonaich 
0  d'  làimh  chaoimh,  aig  taobh  an  uillt. 

'S  ann  a  bhòclhras  iad  le  'n  ceòl  mi, — 
Piob,  'us  fi'dhleircachd,  'us  bòilich ; 
'S  mòr  bu  bhinne  leam  do  cbòmhradli, 
'S  d'  òrana  'bu  mhòdhar  fuinn. 

'S  ann  leam  fhèin  bu  bhìnne  'chòisrìdh 
Anns  a'  mhaduinn  Chèitin,  chcòthar, — 
Uiseagan  os  ceann  nan  lòintean, 
Smeòraichean  air  meòir  's  a'  choiU. 


Crodh  a'  nuallanaich  'sa'  geumnaich, 
Laoigh  a'  riodais,  'us  a'  leumnaich, — 
Buachaillean  a'  ruaig  a'  chèile, 
A'  cumail  au  treud  ud  cruinn. 

Sud  e  'n  ceòl  a's  binne  'chualas, 
Luinneag  fòil  aig  bannal  ghruagach, 
Aig  iomain  a'  chruidh  laoigh  do  'n  bhuaile, 
Cuach,  'us  buarach  air  an  druim. 

Mo  leannan  fhèin  'n  an  teis-meadhoin, 
'Seinn  an  òrain  cheòl-mhoir,  mhilis, — 
Anail  chùbhraidh,  deud  a's  gile, 
Anns  a'  bheul  a's  grinne  ponc. 

Lasadh  mo  chridhe  le  gràdh  dhuit 
'N  uair  a  nochdadh  tu  air  fàireadh; 
'S  tu  cho  geal  ri  cobhar  sàile 
Tighiu  gu  tràigh  air  bhàrr  na  tuinn. 

Ged  a  thug  mi  rè  a'  gheamhraidh 
Air  na  sràidean  anns  a'  Ghalltachd, 
Bi'dh  mi  'triall  'an  tìis  an  t-shamhraidh 
'Shealltuinn  m'  annsachd  anns  na  glinn. 

Thèid  mi  'shealltuinn  air  an  ainnir 
'N  uair  a  thriallas  uainn  an  t-earrach, 
Leam  bu  taitneach  suidhe  mar  riut, 
Mo  làmh  tharad,  's  mi  ruit  teann. 

Leam  bu  taitneach  suidhe  làmh  riut 
Ann  am  bhreacan  air  an  àiridh, 
Ag  èisdeachd  ri  d'  chòmhradh  màlda, 
Bhiodh  mo  làmh  fo  'd  leadan  donn. 

CUMHx\. 

AiR  Fonn: — "0!  's  toil  Imm,  mo  nionag. 

Thàinig  sgeula  mo  chruadail 
Gu-n  do  chuir  iad  's  an  uaigh  thu, 
'S  goirt  mo  chridhe  bho  'n  chuala, 
Ged  nach  d'  fhuasgail  mo  dheòir. 

Tha  do  leaba  lom,  fuarraidh, 
'Strom  do  chodal,  'sro  bhuan  e; 
Chaoidh  cha-n  èisd  thu  ri  m'  luaidh-sa, 
'S  cha  ghluais  thu  ri  m'  cheòl. 

Bha  do  ghhiasad  gun  eucòir, 
(jun  uireasbhuidh  cèille, 
Leam  bu  taitneach  'bhi  'g  èisdeachd 
Ri  sèisde  do  bheòil. 

Tha  do  bheul  a  nis  dùinte, 
Cha-n  'eil  Itìrsinn  'n  ad  shìiih'bh, — 
'S  fuar  an  cridhe  'bha  mùirneach, 
Anns  an  ùir,  's  e  gun  deò. 

Mar  bhuannaich  am  bàs  thu 
Seach  na  gillsean  'tha  làthair, 
Cinnidh  feanntag  's  a'  ghàradh, 
'N  uair  thig  fàilinn  's  an  ròs. 

Sud  an  ròs  a  bha  cùbhraidh 
Air  geug  nan  dos  ùrail, 
B'  òg  's  a'  mhaduinu  e  'brìichdadh : 
Sheachd  'us  shùigh  e  trà-nòin. 

Chuir  thu  mise  gu  smaointinn, 

Nach  innis  mi  'dhaoine; 

'S  mairg  'chuir  ùigh  anns  an  t-saoghal, — 

'S  iomadh  caochladh  'teachd  oirnu. 

Ged  tha  càirdean  gu  deurach, 
'S  faoin  an  cumha  Ìeam  fein  e, 
'Thèid  gu  cuirm  'us  cùirt  èibhneis 
'Giùlan  èididh  a'  bhròin. 

Ged  tha  m'  èideadh  gun  mhhthadh, 
'S  mi  gun  deur  air  mo  shùilibh, 
Gus  an  cuir  iad  's  an  ùir  mi 
Bi'dh  mi  'd  ionndrainn  ri  m'  bheò. 

Chionn  bu  toil  leam  an  nìonag, — 
Bu  ro-thoil  leam  an  nìonag: 
Mo  sgeul  dubhach  'g  a  innseadh 
Thu  bhi  'd  shìneadh  fo  'n  fiiòid. 


DO   LEANAMH. 

Dean  cadalan  sàmhach  a  chuilein  mo  rùin, 

Dean  cadalan  sàmhacli  a  chagair  's  a  rùin. 

Cò  nach  tugadh  a  ghràdh  dhuit, 

'S  gur  àillidh  do  ghnùis? 

Dean  cadal  a  phàisdein 

Gu  samhach,  sèimh,  ciùin, — 

Gu-n  robh  sonas  'us  àgh  leat 

Gu  bràth  anns  gach  cùis. 

Do  shìiil  lìouta  ghorm,  mheallach 

'S  tlàth  'sheallas  gach  uair, 

Nis  air  dùnadh  'an  cadal 

Fo  d'  mhalaidh  gun  ghruaim ; 

D'  aghaidh  fhlaitheasach,  shìobhalt' 

A's  mìnealta  snuadh, 

Gun  àrdan,  gun  mhìrun, 

Air  sìneadh  'an  suain. 

Ge  be  'sheallas  gu  faoilidh 
Air  d'aogas  gun  smùr, 

Cha-n  fhaic  e  ach  caomhachd 
Gu  naomhail  'ad  ghnùis; 
Gur  a  cùbhraidh'  leam  d'anail 
N'  am  barrach  's  a'  bhrùchd : 
'S  e  'neòinein  do  shamhladh 
Maduinn  shamhraidh  fo  dhrtichd. 

Chuir  am  freasdal  gu  bàigheil 
Gach  àgh  air  do  shnuagh : 
0 !  gu-n  tugadh  e  'd  nàdur 
Co-fhàs  leis  'am  buaidh : 
Gu-m  fàs  thu  gu  banail 
Ciùin,  ceanalta,  suairc', — 
'Tabhairt  aoibhneis  do  d'  mhàthair 
An  dèigh  d'àrach  a  suas. 

0!  guidheam,  a  leinibli, 

Dhuit  'an  deireadh  mo  dhàin, 

Am  freasdal  bhi  'd  stiùradh 

Le  'chùram  gach  là, 

Gus  an  tàmh  tliu  gu  sàbhailt' 

'An  cala  nan  gràs, 

'S  do  chàirdean  'g  ad  chòmhlach' 

Le  deòthas,  'us  fàilt'. 


DO'N  CHUTHAIG. 

Failt'  ort  fèin,  a  Chuthag  ghorm, 
Le  d'  òran  ceòlmhor,  milis; 
'S  e  s>eirm  do  bheòil  's  a'  chèitein  òg 
A  thogadh  bròn  o  m'  chridhe. 

'S  ro  bhinn  leam  d'  fhuaim  's  a'  mhaduinn  cht'it' 

'S  tu  air  bàrr  gèig  's  an  innis, 

No  'm  feasgar  ciùin  aig  bun  nan  stùchd 

'N  uair  bhiodh  an  drùchd  a'  sileadh. 

0 !  innis  c'  àit'  an  robh  do  thriall 

'N  uair  bha  na  siantan  fionnuar ; 

N'  an  robh  thu  tosd  gun  chàil,  gun  toirt, 

'An  còs  a'  chnuic  fo  dhubhar  ? 

'S  mòr  m'  fharmad  riut,  a  Chuathag  chaomh, 
Cha  dean  thu  bròn  'nad  shiubhal; 
Chionn  tha  do  dhoire  daonnan  gorm, 
'S  do  chridhe  daonnan  subhach. 

Ged  theicheas  tu  roimh'n  fhuachd  air  àm 
Gu-m  faic  do  ghleann  thu  rithis; 
Ach  'n  uair  bheir  mise  ris  mo  chùl 
Cha  bhi  mo  dhùil  ri  tiUeadh. 

'S  truagh  nach  b'  urrainn  domh  leat  triall 
Air  astar  sgdith'  'n  ar  dithis, — 
Le  caismeachd  bhinn  'toirt  fios  gach  àm 
'N  uair  bhiodh  an  Samhradh  'tighin. 


ORAN. 

AiR  FoNN : — "Fly,  let  us  all  to  the  bridal' 

Direadh  's  a  tearnadh  nam  bealaichean, 
Horo  's  aigeannach  mi, — 
Ged  rachadh  an  saoghal  gu  gearan 
Cha  leig  mise  smal  air  mo  chrìdh'. 

Aig  imeachd  gun  solus,  gun  soiUse, 
Fo  dhubhar  nan  coilltean  leam  fèin, 
Cha-n  fhaic  mi  le  doirche  na  h-oidhche 
Ach  dealan  a'  sitheadh  troimh  'n  speur. 

Cluinnidh  mi  'n  fhairge  ri  borbhan, 
'Co-fhreagairt  ri  torman  nan  dos, 
Cluinnidh  mi  braoilich  nan  aimhnean, 
Co-fhreagairt  ri  raoicich  nan  eas. 

'N  uair  dh'  fhosglas  dorus  nan  speuran 
'S  a  bhoillsgeas  an  dealan  o  'n  iar 
Chi  mi  na  neòil  dhubha  'taomadh, 
'Us  saoghal  fo  thaosgadh  nan  sian 

Feuch  a  nis  beithir  na  beucaich  _ 

A'  srachdadh  nan  speuran  le  fuaim, 
'S  ann  shaoil  leam  'n  uair  chuala  mi  'n  riasladh 
Gu-n  tuiteadh  an  iarmailt  a  nuas. 

Ged  is  uamhasach  dhomhsa  'bhi  'g  imeachd, 
'N  am  aonar  gun  ghealach,  gun  ghrian, 
Tha  m'  aigne  gun  chìiram,  gun  eagal, 
'S  mo  chridhe  gun  teagamh,  gun  fhiamh. 

D'  è  'chuireadh  fìamh  orm  's  a'  chunnart — 
Nach  'eil  mi  'an  cuideachd  mo  Dhè? 
Le  cridhe  nach  meataich  fo  àmhghar, 
'S  gun  ghamhlas  do  neach  'tha  fo  'n  ghrèin. 

Ach  chi  mi  sohis  gun  luasgan 
Aig  ìochdar  a'  chruachain  ud  thall, 
Dreòis  na  cèir'  ann  ati  uinneig, 
'S  e  'dearsadh  mar  rionnaig  a  th'  ann. 

O'n  fhuair  mi  reul-iiiil  air  an  rathad, 
'S  mi  cinnteach  gu-n  d'  amais  mi  gleann, 
Thèid  mi  le  sunnd  thar  a'  chaislein, 
Ged  tha  mi  car  airsnealach,  fann. 

Piuigidh  mi  dorus  mo  charaid, 
Gun  chùram,  gun  fharral,  gun  sprochd; 
Bi'dh  esan  le  ìoghnadh  a'  farraid, 
"D'  è  'chuir  an  rathad  thu  'n  nochd.? 

"Ciod  è  'chuir  thu  nall  thar  a'  chreachainn 
Guu  uiread  'us  breacan  g'  ad  dhìon  ? 
Gach  dùil  anns  na  speuran  'an  aimhreit, 
'S  mòr  m'  eagal  gu-n  d'  chaill  thu  do  chiall." 

Freagraidh  mise  le  spraichd  e, 

Ciod  è  sin  an  fharraid 'thaort? 

Thoir  a  nall  fear  a  leasachadh  clèibhe, — 

Cha-n  fhaigh  thu  mo  sgeul  uam  gun  deoch. 

'Sunndach  a  thèid  mi  do  'n  leabaidh, 
'S  a  gheihh  mi  mo  chadal  le  suain ;  _ 
Moch-thrà  'n  àra  èiridh  's  a'  mhaduinn 
Cha-n  fhaic  iad  mo  mhala  fo  ghruaim. 


ORAN. 

AlR  FoNN: — "Coille  Chragaidh." 

'Nis  0  'n  chaidh  an  sgoth  'n  a  h-uidheam 
Suidheam  air  a  h-ùrlar ; 
Cuiribh  òigfhear  seòlta,  sgairteil, 
Do  Chloinn-Airt  g'  a  stiùradh ; 
Nall  am  botal,  lìon  an  copan, 
Olamaid  le  dìirachd, 
Deoch-slàinte  gach  creutair  bochd 
'Tha  'n  diugh  fo  sprochd  's  an  dùthaich. 

Siùdaibh  'illean,  càiribh  rithe, 
Bithibh  cridheil,  sunndach, 
Thugaibh  làmh  gu  h-ealamh,  dàn' 
Air  cur  an  àird'  a  siùil  rithe: 
Na  biodh  cùram  oirbh,  no  eagal, 
Seasamaid  ar  cùrsa ; 
Ruigidh  sinn  gu  cala  sàbhailt', 
Ged  is  dàn'  an  ionnsuidh. 

Chaidh  sinn  seachad  air  a  "Ghràtair" 
Ged  a  b'  àrd  a  bhìiirich — 
Ged  a  bha  "Bun-dubh"  cho  gàbhaidh 
Ràinig  sinn  a  nunn  air; 

'Dol  seachad  "Soi,"  'Righ  bu  mhòr 

An  crònan  'bh'  aig  na  sùithein, 
'S  e  mo  ghràdh  an  stiùradh  grinn, 
Nach  leigeadh  mill  g'  ar  n-ionnsuidh. 

Nunn  do  Mhuile,  nunn  do  Mhuile, 

Nunn  do  Mhuile  thèid  i, — 

Nunn  do  Mhuile  air  bàrr  tuinne 

Ged  robh  'mhuir  a'  beucaich. 

'S  mi  'tha  suundach  air  a  h-ùrlar, 

Air  bàrr  sìiigh  ag  èiridh, — 

Mo  ghràdh  an  iùbhrach  làidir,  dhùbailt' 

'S  na  fir  lùthmhor,  ghleusda. 


ORAN. 

AiR  FoNX : — "My  love  is  like  a  red,  red  Ro$e." 

A  ghlinn  ud  shìos,  a  ghlinn  ud  shios, 
Gur  trom  an  diugh  mo  shiiil, 
'Dearcadh  air  do  lagain  àigh 
Mar  b'  àbhaist  doibh  'o  thùs. 

Tha  do  choilltean  fathasd  dosrach,  àrd, 
'S  gach  sìthein  àillidh,  uain' ; 
'Us  fuaim  an  Uib-uillt  nuas  o  d'  fhrìth* 
'N  a  shuain-cheòl  sìth  'am  cliluais. 

Tha  'n  sprèidh  ag  ionaltradh  air  do  mhàgh, — 

Na  caoraich  air  an  raon ; 

Tha  'churra  'g  iasgach  air  do  thràigh, 

'S  an  fhaoilean  air  a'  chaol. 

Tha  guth  na  cuthaig  air  do  stìichd, 
An  smùdan  air  do  ghèig, — 
Os  ceann  do  lòn  tha  'n  uiseag  ghrinn 
Ri  ceileir  binn  's  an  speur. 

Tha  suaimhneas  anns  gach  luibh  fo  bhlàth, — 
Bàigh  air  gach  creig  'us  cluain, 
'Toirt  'am  chuimhne  mar  a  bha 
Na  làithean  'thàrladh  uainn. 

Fuaim  do  chaochain,  fead  na  gaoith', 
'Us  luasgan  àrd  nan  geug, 
'G  ath-nuadhachadh  le  còmhradh  tlàth 
Nan  làithean  àigh  a  thrèig. 

Ach  chi  mi  d'fhàrdaich  air  dol  sìos. 
'N  an  làraich',  fhalamh,  fhuar; 
Cha-n  fhaic  fear-siubhail  far  an  stùichd 
Na  smùidean  'g  èiridh  suas. 

Do  ghàradh  fiadhaich  'fàs  gun  dreach, 
Gun  neach  g'  a  chur  air  seòl, 
Le  fliodh  'us  foghnain  ann  a'  fàs, 
'S  an  fheanntag  'n  àite  'n  ròis. 

0 !  c'àit'  am  bheil  gach  caraid  gaoil 
'Bu  chaomh  leam  air  do  learg? 
A  chuireadli  fàiltean  orm  a'  teachd, 
'Us  beannachd  leam  a'  falbh. 

Tha  'chuid  a's  mò  dhiubh  anns  an  iiir, 
'S  an  t-iarmad  fada  bh'uainn, 
Dh'  fhàg  mis'  am  aonaran  au  so, 
'N  am  choigreach  nochdta,  truagh. 

'N  am  choigreach  nochdta,  truagh,  gun  taic', 

'S  an  aiceid  ann  am  chliabh, — 

'N  aiceid  chlaoidhteach  sin  nach  caisg 

'G  àm  shlaid  a  chum  mo  chrìch'. 

'G  am  shlaid  a  chum  mo  chrìch  le  bròn, 
Ach  thugam  gìòÌY  do  'n  Tì, 
Cha  tug  e  dhomhsa  ach  mo  chòir — 
Ki  'òrdugh  bitheam  striochdt'. 

Tha  lòchran  dealrach,  dait',  nan  speur 
Air  tearnadh  sìos  do  'n  chuan, 
'Us  tonnan  uain'  na  h-àirde  'n  iar 
Ag  iadhadh  air  mu  'n  cuairt. 

Sgaoil  an  oidhch'  a  cleòc'  mu  'n  cuairt,— 
Cha  chluinn  mi  fuaim  's  a'  ghleann; 
Ach  an  cèardabhan,  le  siiibhal  fiar, 
R.Ì  ceòl  a's  tiamhaidh  srann. 

A  ghUnn  ud  shios,  a  ghhnn  ud  shios, — 
A  ghlinn  a's  ciataich'  dreach, 
A'  tionndadh  uait  'dhol  thar  do  shHabh 
Mo  bheannachd  sìorruidh  leat ! 


ORAN. 

AiR  Fonn: — "Gur  tu  mo  hhean  ckomuinn." 

Gur  moch  rinn  mi  dhsgadh,  's  an  ùr  mhaduinn  chèit', 
'S  a  dhìrich  mi  'm  bruthach  gun  duin'  ach  mi  fèin, — 
Tha  'ghrian  air  a  turas  a'  siubhal  troimh  'n  speur, 
Dealt  na  h-oidhche  a'  tùirlinn  thar  ùr  dhos  nan  geug. 

'Dìreadh  an  aonaich  ri  aodan  a'  chhirn, 

'S  binn  torman  a'  chaochain  a's  aoidheala  bùrn, 

Le  'ròis  air  gach  taobh  dheth  ag  aomadh  fo  'n  drìichd, 

'S  e  ri  ddarrsadh  na  grèine  aig  èiridh  'n  a  smìiid. 

'Sbinn  na  h-eòin  feadh  nam  preasan  gu  leadarra  'seinn; 
Tha  'n  uiseag  làn  sòlais  ri  ceòl  os  mo  chipnn ; 
Na  ba  laoigh  anns  a'  gheumnaich  air  an  rèithlein  ud  thall, 
S  mac-talla  nan  creagan  'g  am  freagairt  air  balh 

S  àluinn  trusgan  a'  ghlinne  suas  gu  binnein  nan  stìichd; 
'S  cùbhraidh  bòltrach  nan  luibhean  'n  am  chuinnein  mar 

thùis ; 
'Ged  's  bòidheach  gach  doire  annsa'  choiUidh  's  a'bhrhchd, 
'Ged  tha  'm  barrach  cho  ùrail  cha  dùisg  e  mo  shunnd. 

['An  so  air  faobhar  a'  mhiillaich  gur  inuladacli  mi, — 
'iCeami-aobhair  mo  thuiridh  leam  gur  duilich  r'  a  inns'; 
i  Nacli  dirich  mi  tuiUeadh  ri  munadh  's  an  tir — 
Nach  dean  mi  cùis-ghàire  'n  gleaun  àillidh  mo  chrìdh'. 

Cha-n  'eil  gleannan  cho  aoigheil  ri  'fhaotainn  mu-n  cuairt, 
'Le  d'  bheauntainean  àrda  'cuir  sgàtli  ort  o'n  Tuath; 
I  Ann  an  dùdlachd  a'  gheamhraidh  gun  ghreann  ort,  gun 

f huachd ; 
Mo  sgaradh  's  mo  chràdh-lot  a  bhi  d'fhàgail  cho  luath. 

|Ged  is  iomadh  fear  fìnealt'  anns  na  h-Innsean  ud  thall, 
'Chaidh  a  dh'  iarraidh  an  stòrais,  o'n  tha  'n  t-òr  oirnn  cho 

gann : 
i  Am  fear  ainneamh  de  'n  àireamh  a  thig  sàbhailt'  a  nall 
'  'N  a  bhodach  gun  spèirid,  odhar,  èisleineach,  fann. 

Air  tiUeadh  do  'n  diithaich  's  e  'dhùisgeas  am  bròn 
'Bhi  'faiciun  m'a  choinneamh  hiclid-comuinn  na  h-òig' 
Cho  sunndach,  geal,  loinueil,  ged  tha  'ghoinne'nam  pòc, — 
Gun  uireasbheadh  slàinte,  ged  tha  iad  gun  stòr. 

'S  mairg  a  mholadh  na  h-Innsean  's  gach  rioghachd  o 

dheas, 
'S  am  bi  'cholann  's  an  inntinn  'g  an  strìochdadh  le  teas : 
Far  nach  urrainn  dhuit  gkiasad  gun  fhuathas  'us  geilt,' 
Agus  uamh-bheist  'g  a  chìibadh  fo  dhìiiseal  gach  preas. 

'S  mi  'ghhiaiseadh  gun  smalan  ann  an  gleanan  an  àigh, — 
'S  moch  ashiìibhlainn  do  phreasan  gunteagamh,gunsgàth; 
Anns  an  òg  mhaduinn  chùbhraidh,  'n  uair  bhiodh  drùchd 

air  gach  bàrr, 
'N  àile  dhìrinn  ri  d'  stiichd  bheinn  gun  chìiram  roimh  nàmh. 

Ach  'stiom  dhomh  bhi  'gèiridh,  'sbhi  tdurnadh  o'n  àird; 
Cha  dean  hiinneagan  feum  dhomh,  cha  dean  èigheach 

dhomh  stàth, 
Feuch  am  bàta  fo  'còmhdach  aig  còmhnard  na  tràigh, 
Tha  gu  m'  ghiìilan  nuU  thairis  à  gleannan  an  àigh. 

Bheir  mì  sùil  tliar  a'  bliealaich  air  na  beanntan  mu-n 

cuairt ; 
So  an  sealladh  mu  dheireadh  air  gach  gleannan  'us  bruach, 
'Fàgail  leibh  beannachd,  'n  àm  dealachadh  naibh, 
A'  tèurnadh  an  aonaich  's  iad  mo  smaointean  tha  truagh. 

Ach  's  diomhain  mo  smuaintean,  nach  faoin  dhomh  bhi 

'caoidh, 
Cha-n'eil  ueach  anns  an  t-saoghal  'g  a  fhaotainn  le  dhiìi; 
Ge  blàth  an  f  liuil  chraobhach  'tha  'taosgadh  o  m'  chridh' 
'S  ro  ghearr  gus  nach  plosg  i  fo  phlocan  's  a'  chill. 

'Thi  chruthaich  an  saoghal  's  a  chuir  na  daoine  so  ann, 
'S  a  thug  dhuinne  Fear-saoraidh  a  dh'  aontachadh  leinn — 
Tha  tlm  'g  èisdeachd  ri  m'  òran,  cho  brònach  'g  a  sheinn, 
Bi'dh  mi  'striochdadh  do  d'  òrdugh,  bheir  thu  dhomhaa 
mo  roinn. 


ORAN. 

AiR  FoNN : — "Hail  to  the  Chief." 

S  neo-shunndach  leam  m'  aìgne  o'n  dhùisg  mi  's  a'  mhad- 

uinn, 
'S  mo  shùil  thar  an  aisig  gu  glas-bheinn  a'  cheò; 
Mo  dhiirachd  'bhi  thall  ud,  'bhi  dUith  ris  an  ainnir, 
Le  sùgradh  tairis  'g  a  tarruing  a'm  chòir; 
Gur  muladach  m'  inntinn,  fo  airsneal  's  fo  mhighean, 
Ag  ionndrainn  na  h-ìoghnaig,  'us  briodal  a  beòil; 
Bho  na  chaidh  mo  ghaol  hirach  null  thairis  do  Mhuile 
Cha  dean  mi  car  tuilleadh  ach  tuireadh  'us  bròn. 

Ge  sunndach,  's  ge  h-èibhinn,  's  an  ùr  mhaduinn  chèitein, 
Bhi  'direadh  nan  sldibhtean  'sa  g'  èisdeachd  nan  eòin, — 
Ge  h-ìirail  an  sealladh  dealt  dlùth  'us  drùchd  meala 
'Blii  'h'ibadh  gach  meangain,  's  a  sreamadh  gacli  feòirn, 
'Sann  tha  aobhar  mo  chùraim  thar  caolnan  tonndù-ghorra, 
'M  bi  luingeas  a'  brùchdadh  fo  thìichadh  nan  seòl ; 

Mo  dhìiil  ri  dol  thairis  a  null  thar  an  aisig, 
'S  gu-n  dùisginu  an  ainnir  le  aithris  mo  bheòiL 

Mo  dhìiil  ri  dol  thairis,  's  mo  slihil  air  a'  chala, 

Tha  smùid  thar  a'  bhaile  mar  bhadan  de'n  cheò; 

Bu  luainoacli  mo  chadal  le  bruadair  mu  'n  ainnir, 

A's  suairce  's  a's  ceanalt'  's  a's  banaile  nòs; 

Gach  dreach  'th'  air  an  nionaig  0!  's  deacair  dhomh 

'n  innseadh, 
'Tha  farasda,  finealta,  inntinneach,  òg; 
!Mo  rùn  do  chaol  mhaLa,  do  mhìog-shuilean  meallach — 
Deud  gheal  'n  ad  bheul  tairis,  gruaidh  thana  mar  ròs. 

Tha  soirbhcas  air  èirigh  o  bhruaillein  nan  speuran, 
'Cur  luingeas  'n  an  diginn,  's  a'  reubadh  nan  seòl; 
Cha-n  fhaodar  Icam  aiseag,  o  'n  chaochail  an  Latha — 
Tha'n  caol  'n  a  chaoir  gheala,'s  muir  ghreannach  fo  chròic ; 
Na-m  biodh  agamsa  sgiatlian,  's  mi  'shracadh  an  iarmailt, 
Ged  a  bhacadh  gaoth  'n  iar  mi,  agus  iarguil  nan  neòil, 
Gu-m  bithinn  'cheart  ain-deoin',  ri  gualainn  mo  leannain, 
B'  e  m'  ulaidh,  'us  m'  aighear,  'bhi  'teannadh  'ga  còir. 


DI-MOLADH  AN  UISGE-BHEATHA. 

AiR  Fonn: — "  Crodh  laoigli  nam  Bodach." 

Cha-n  òl  mi  deur  tuiUe,  deur  tuille,  deur  tuille, — 
Cha-n  òl  mi  deur  tuille,  deur  tuille  de'n  dràm ; 
Cha-n  òl  mi  deur  tuille,  cha  dean  mi  ris  fuireach, 
'S  mi  cinnteach  gu-n  cuireadh  e  'ii  tubaisd  'am  cheacn. 

Gur  mis  'tha  gu  brònach,  'am  luidhe  's  tigh-òsda, 
Mi  'teannadh  ri  òran  le  bòidean  gu  teann ; 
Ag  dirigh  air  m'uillnn,  's  ag  èigheach  gu  duineil, 
Cha-n  òi  mi  deur  tuille,  deur  tuiUe  de  'n  dram. 

'S  tròm  òisleineach  m'aigne  'n  àm  èirigli  's  a'  mhaduinn, 
Mo  bhriogais  mu  'm  chasan  'g  a  tarruiug  a  nalL 

Mo  bhriogais  'n  a  stròiceau,  clia  dean  i  mo  chòmhdacb — 
'S  e  èigheach  nan  stòp  'chuir  am  pòca  cho  gann. 

Le  m'  chois  air  an  ùrlar,  's  gaun  tha  mi  air  dìisgadh, 
'S  gur  measa  na  brùid  mi  le  stùrdan  's  a'  cheann, 
Le  smal  air  mo  lèirsinn,  's  au  t-snigh'  air  mo  Idiue, 
Mo  chridhe  làn  èislein  le  speuradh  do  'n  dram. 

Mo  lèirsinn  air  tuiteam,  cha  lèir  dhomh  mo  thrusgan, 
Cha-n  'eil  mi  ach  tuisleach,  a'  trusadh  gach  ball, 
Ann  an  seòmar  na  bochdainn,  ag  iarruidh  gach  oisinn — 
Ciamar  thèid  mi  air  choiseachd  's  na  h-osain  air  chall  ? 

Tha  muinntir  an  tighe  ri  bùird,  agus  fanoid, 

0  'n  dh'  èirich  mi  falamh,  cha-n  f  haigh  mi  an  taing; 

Bu  bJiriathrach  an  raoir  iad,  'n  àm  lasadh  nan  coinnlean, 

'An  toiseach  na  h-oidhche  bu  chaoimhneil  an  cainnt. 

Bi  'dh  iadsan  cho  fiadhaich  mur  pàigh  thu  ija  fiachan, 
Gach  latha  's  a'  bhliadhna  'g  an  iarraidh  gu  teann, 
'Cur  cagar  'ad  achlais,  le  briathran  a'  mhaslaidh, 
Tha  agam  ort  tasdan,  'us  aisig  i  nall. 

Bi  'dh  esan  cho  spòrsail  's  a'  chLachan  Di-dòmhnaich, 
O'n  cheannaich  e  còta  le  pòiteir  an  dram; 
Clann  ceathairne  còir'  ann,  guu  bhòiueid,  gun  bhrògan, 
'S  uigheau  dubh  an  tigh-òsda  le  sròl  air  a  ceann. 

Sguiridh  mi  'n  bh(jisd  ud,  cha  bhi  mi  'g  a  digheach 
Gun  fhios  a'm  fo  'n  ghrein,  gu  de  feum  a  tha  aun, 
Their  na  fir  làidir,  'n  uair  chi  iad  air  sràid  mi, 
"Tha  pòit'  an  tigh-thàirne  'g  a  fhàgail-san  fann." 

Cha-n  òl  mi  deur  tuille,  cha  dean  mi  ris  fuireach, 
Cha  tèid  mi  le  furan  'an  cuideachd  mo  chall ; 
'N  uair  chkiinneas  mi'n  deoch  ud  'g  a  h-^igheach  le  frogan, 
Bi  'dh  iallan  mo  sporain  g'  an  roladh  gu  teaun. 

ORAN. 

AiR  FoNN  : — "  Bhelr  mi  ho  air  m  urra  ho. 

'So  'nam  sliineadh  air  an  t-sliabli, 
'S  mi  ri  iarguin  na  bheil  bh'uam, 
'S  tric  mo,  shùil  a'  sealltuinn  siar, 
Far  ao,  luidh  a'  ghrian  's  a'  chuan. 

Chi  mi  thall  a  h-aiteal  caomh, 
'Dearrsadh  caoiu  ri  taobh  na  tràigh, 
'S  truagh  nach  robh  mi  air  an  raon 
Far  an  deach'  i  claon  's  an  àillt. 

'S  truagh  nach  robh  mi  an  tràs' 
Air  an  tràigli  a's  àirde  stuadh, 
Ag  disdeachd  ri  còmhradh  th\th 
Aig  an  òigh  a's  àilhdh  snuagh. 

Aig  an  òigh  a  's  àilHdh  dreach, 
'S  gile  cneas,  's  is  caoine  gruaidh; 
Mala  shiobhalt',  min-rosg  rèidh 
Air  nach  eireadh  brèin',  no  gruaim. 

0 !  nach  inuseadh  dhomh  'ghaoth  'n  iar 
'N  uair  a  thriallas  tu  thar  sàil', 
Gu  de  'n  dòigh  a  th'  air  mo  ghaol, — 
'Bheil  i  'smaoiutinu  orms'  an  tràs'? 

'N  uair  a  shin  mi  dhuit  mo  làmh 

Air  an  tràigh  a'  f  àgail  tir, 

'S  ann  air  èigin  rinn  mi  'ràdh, 

"  Soraidh  leat,  a  ghràidh  mo  chrìdh'." 

'N  uair  a  thug  mi  riut  mo  chùl 
Chunnaic  mi  thu  'brùchdadh  dheur, 
Ged  a  shuidh  mi  aig  an  stiùir 
'S  ann  a  bha  mo  shìiil  'am  dhèigh. 

Chaidh  a'_  ghrian  fo  stuaidh  's  an  iar, 
Dh'  f  hàg  i  liamh  air  nial  a'  chuain ; 

'S  èigin  dhomh  o'n  àird  'bhi  'triall — 
Sguir  an  eunlaith  f^in  d'  an  duan. 

Mìle  beannachd  leat  an  nochd — 
Cadal  dhuit  gun  sprochd,  gun  ghniaim ; 
Slàn,  gun  acaid  feadh  do  chlèibh, 
Anns  a'  mhaduiun  'g  (■irigh  suas. 


DUANAG. 

AiB  FoNN : — Ni  mi  duan  do  'n  ghruagaich  bhanail 
Rìbhinn  chaoin  an  aogais  fhlathail, 
Seinnidh  mi  mo  dhuan  do'n  ainnir 
'Dh'  fhàs  gu  banail,  banndaidh. 

Seinnidh  mi  mo  dhuan  do  'n  òigh' 
A  chum  a  chòmhail  's  an  tigh-òsd', 
Ged  a  tha  i  on  tràsa  pòsd, 
Gu  'n  cuir  mi  'n  òrdugh  rann  di. 

Phòs  thu  'n  diugh  ri  fear  do  roinn, 
'Leanas  riut  a  là  's  a  dh'  oidhch' ; 
Ach  chum  thii  'chòmhdhail  ud  an  raoir, — 
Bu  chiùin  a  rinn  thu  cainnt  rium. 

Bu  chiìiin  a  chuir  thu  sud  'am  chluais, 
'S  a  h-uile  h-aon  's  an  àird  'n  au  suain, — 
"Feuch,  a  ghrhidh,  nach  gabh  thu  gruaim 
Ged  chaidh  mi  uait  guu  taing  dhomh." 

Anns  a'  mhaduinn  chunnaic  mi 
Thu  ann  ad  sliaasamh  air  letli  sgìos, 
'S  fear  an  teag  lisg  a'  cuir  sìos  duit, — 
Cha  bu  bhinn  a  chainnt  leam. 

Ged  a  bhiodh  tu  'dol  fo  'n  fhòid, 
'An  ciste  chumhain,  chaoil  nam  bòrd, 

Cha  bhiodh  do  ghnùis  gun  tiiar  na  's  naò 
'N  uair  chaidh  na  bòidean  teann  ort. 

'S  e  sud  a  chum  mi  fèin  fo  phràmh 
'N  am  shuidhe  diìiidi  am  measg  chàich, 
Do  thug  thu  'n  t-sùil  ud  orm  cho  blàth, 
Ged  bha  thu  'ad  bhean-bainnse. 

'S  tric  a  bhòidich  thu  ri  m'  thaobh 
Nach  tigeadh  mùthadh  air  do  ghaol ; 
Ach  b'  èigiun  sud  a  chur  fa  sgaoil 
Bho  'n  chinn  an  saoghal  gann  dhuinn. 

Mur  biodh  na  h-uile  chis  mar  tha, 
'S  mi  anns  an  àm  so  gann  'am  làimh, 
Cha  leiginn  thu  le  fear  gu  bràth, 
Ged  dheanadh  càirdean  aimhreit. 

Gur  soitheamh,  sìobhalta  do  ghnùis 
Fo  d'  mhala  chaol  nach  claon  le  mùig; 
Bu  chiùin,  ro-aoigheil  leam  do  shùil, 
Cho  caoin  ri  drùchd  an  t-samhraidh. 

Eisdeachd  fòill  ri  d'  òrain  loinneil 
'S  binne  còir  no  ceòl  a'  choilich, 
Moch  air  maduinu  cheò  a  ghoireas, 
Anns  an  doire  channdail. 


ORAN. 
AiR  FoNN: — "The  Rock  and  the  wee  puckle  tote. 

Tha  triallairean  Albainn  ri  aimhreit  an  tràs', 
Ach  's  beag  is  mò  leamsa  ciod  a  their  iad ; 

K'  siùbhal  gach  dùthcha,  'g  an  dùsgadh  gu  fearg, — 
\ch  's  beag  is  mò  leamsa  ciod  a  their  iad : 

Fadadh-cruaidh  air  an  gruaidh  suas  anns  na  crannagan, 
Sùil  chlaon  air  gach  taobh  'glaodhaich  gu  faramach, 
Mur  aontaich  sibh  leinne  bi'dh  sibh  sgriosta  gun  dàil; 
Ach  's  beag  is  mò  leamsa  ciod  a  their  iad. 

Aig  an  Athair  tha  brath  air  an  aidmheil  a's  fearr, 
Ged  is  beag  is  mò  leamsa  ciod  a  their  iad ; 

Cò  'n  t-aon  a  tha  ceart,  no  cò  e  'tha  cearr, — 
Ged  's  bcag  is  mò  leamsa,  ciod  a  their  iad : 

'S  ann  their  hichd  aidmheil  ri  'chèile, 

"Cha-u  'eil  stèidh  ann  ad  theagasg, — 

Tha  sgriobtur  's  a'  Bhìobull,  ag  ìnnseadh  gun  teagamh, 

Gur  mise  'tlia  ceart,  agus  thusa  'tha  cearr;" 
Ach  's  beag  is  mò  leamsa  ciod  a  their  iad. 

'S  e  m'  atbchuing  's  a'  mhaduinn  air  Athair  nan  grks, — 
Ged  's  beag  is  mò  leamsa  ciod  a  their  iad, 

E  chumail  nio  chridhe  gun  smal  air  gu  bràth, 
Ged  's  beag  is  mò  leamsa  ciod  a  their  iad, — 

Le  seirc  'us  truas,  iochd  do  'n  t-sluagh,  's  a  blii  gun  uaill 
spioradail, 

Dìiilean  breòit'  a  tha  fo  leòn  fheòraich  'n  an  trioblaid ; 

Ged  theireadli  gach  fear  dhiubh  gu-n  robh  mi  gun  ghràs, 
Gur  beag  is  mò  leamsa  ciod  a  their  iad. 


ORAN. 

A  I  R     F  0  N  N : — 

'  Och  I  òch !  mar  tha  mi  's  mi  so  'n  ara  aonar, 
A  dnl  troimh  'n  choill  far  an  robh  mi  eòlach, 
TS'ach  fliaigh  mi  àit'  ann  am  fhearann  dùchais, 
(jed  pliàighinn  crùn  air  son  leud  na  bròige." 

Neo-bhinn  an  fhuaim  leam  a  dhùisg  d  m'  shuain  mi, 
'Se  'tighin  a  nuas  orm  o  chruaich  ua  'mòr-bheinn,. — 
An  ciobair  gallda,  's  cha  chòrd  a  chainnt  rium, 
E  'glaodhaich  thall  ri  cù  mall  an  dòlais. 

Moch  maduinn  chòiteiii  'an  àm  dhomh  èirigli, 
Cha  cheòl  air  gheugan,  no  geum  air  mòintich, 
Ach  sgreadail  bhdisdean  's  a'  chàuain  bheurla, 
Le  coin  'g  an  digheach  'cur  fèidh  air  fògar. 

'N  uair  a  chi  mi  na  beanntan  àrda, 

'S  au  fhearann  àigh  's  an  robh  Fionn  a  chòmhnuidh, 

Cha-n  fhaic  mi  ann  ach  na  caoraich  bliàna, 

'S  Goill  gun  àireamh  's  a'  h-uile  còmhail. 

Na  ghnn  chiatach  's  am  faighteadh  fiadhach, — 
'M  biodh  coin  air  iallan  aig  gillean  òga, 
Cha-n  fhaic  thu  'n  diugh  ann  ach  cìobair  stiallach, 
'Sgur  duibhe  'mheuran  na  sgiath  ua  ròcais. 

Chaidh  gach  àhhaist  a  chur  air  fuadach, 
Cha  chhiinn  thu  gruagach  ri  duan  no  òran ; 
Nach  bochd  an  sgeul  e  gu  'n  d'  shearg  ar  n-uaislean, 
'S  na  bahiicli  shuarach  n'  an  àitean-còmhnuidh  ? 

'N  uair  a  chi  mi  ua  higain  àkiinn, — 

'A  h-uile  h-àiridh  'dol  fàs  le  còinnich, 

Fo  bhadaiu  chaorach  le  'n  uain  'g  an  àrach, 

Cha-n  fhaod  mi  ràdhtainn  nach  b'  fhàidhe  Tòmas.* 


Fàisneachd  Thòmais: — 

"  Cuiridh  a'  chaora  an  soc  as  an  talamh, 
Bi'dh  meall  òir  'am  bun  gach  glinue, — 
'S  Albaina  'n  a  criosan  geala." 


ORAN. 

AiR  Fonn: — "0!  ho  na  daoine  truagha." 

'Dìreadh  a  macli  ri  Beinnshianta, 
Gur  ciauail  tha  mo  smuaintean. 

A'  faicinn  na  beinne  'n  a  fàsaich, 
'S  i  gun  àiteach  air  a  h-uachdar. 

'Sealltuinn  a  sios  thar  a'  bhealaich 

'S  ann  agamsa  tha  'n  sealladh  fuarraidh. 

'S  lionmhor  bothan  bochd  gun  àird  air, 
Air  gach  taobh  'nan  làraich  uaine. 

Agus  fàrdach  'tha  gun  mhullach, 
'Us  na  thulaich  aig  an  f  huaran. 

Far  an  robh  'n  teine  's  na  pàisdean 
'S  ann  is  àirde  dh'  f  hàs  an  luachair. 

Far  an  cruinnicheadh  na  li-àrmuinn 
Feuch  a'  chaora  bhàn  le  'h-uan  ann. 

Ach,  'fhir  shanntaich  'rinn  an  droch-bheairt, 
Liuthadh  teaghlach  bochd  a  ghluais  thu ! 

'S  iomadh  dìlleachdan  'tha  'n  ganntar, 
Agus  banntrach  a  tha  truagh  leat. 

An  dall,  an  seann  duine,  's  an  òinid, 
'Toirt  am  mallachd  air  do  bhuaireas. 

Smuaintich  fèin  'n  uair  thèid  thu  null  bh'  uainn 
Mar  bheir  E,ìgh-nan-dùl  do  dhuais  duit. 

B'  fhearr  gu-n  cuimhnicheadh  tu  tràth  air 
Mu-n  tugadh  am  bàs  do  'n  uaigh  thu. 

An  ceannaich  thu  le  beairteas  tròcair? 
Cha  deau  òr  gu  bràth  a  bhuannachd. 

'Bheil  thu  'n  dùil  gu-m  faigh  thu  saorsainn 
Leis  na  caoirich  's  do  chuid  bhuailtean. 

B'  fhearr  dhuit  beannachdan  an  fheiimnaich 
D'  an  tugadh  tu  'n  dèirc'  'an  uaigneas. 

B'  fhearr  a  bheannachdan  le  dùrachd, 
Cridhe  brùite  'g  an  cuir  suas  dhuit. 

Ge  b'e  àit'  am  faigh  iad  fearann 
Mile  beannachd  leis  na  ghluais  thu. 

Dhùmhlaich  an  ceò  air  Beinnshianta, 
Thug  a'  ghrian  a  sios  an  cuau  oirr'. 

Thàinig  duibhre  air  an  iarmailt, 

'S  cuiridh  mise  crìoch  ri  m'  dhuanaig. 


0  R  A  N. 

AiB  FoNN : — "  T/ioir  a  nall  dhuinn  am  Botal." 

Trom  tiamhaidh  mo  chridhe  aig  imeachd  trpimh'n  ghleann 
Gunchòmhail,  gun  choinneamh,  ged'si'n  Nollaig  a  th'ann, 
Le  m'  shùil  air  an  fhàsach,  's  na  làraichean  lom, 
Far  am  faca  mi  'n  Gàidheal  ri  àbhachd  le  sunnd. 

Cha-n  fhaic  mi  ann  duine,  ach  chiinnidh  mi  'n  Gall 
A'  sgriachail  r'a  chuileiu  air  a'  mhullach  ud  thall; 
'S  chi  mi  na  caoirich,  's  muilt  mhaola  nach  gann, 
'An  àite  nan  curaidh  's  nan  cruinneagan  donn. 

Cha  chluinn  mi  's  cha-n  fhaic  mi  na  b'  aithne  dhomh  uair, 
Ach  na  cnocan  's  na  h-easan,  's  na  creagan  ud  shuas ; 
Bu  chaomh  leam  an  gealladh  aon  choileach  air  dùn, — 
Ged  a  b'  èigin  domh  bhreabadh,  cha  bu  bheag  orm  an  cù. 

Ag  ionndrainn  nam  feara,  a'  cheathairne  chòir, 
A  bheireadh  dhomh  cuireadh  le  furan  gun  ghò ; 
Cha  chluinn  mi  's  cha-n  fhaic  mi  na  flcasgaichean  òg, 
'Dol  cruinn  air  an  achadh  le  'n  camain  'n  an  dòrn. 

'S  iad  a  chuireadh  an  iomain  'sa  leanadh  i  teann; 
Clio  luath  ri  buic  earba  feadh  garbhlach  nam  beann, — 
A  bhuaileadh  na  buiUean  gu  curanta,  cruaidh, 
A'  comh-strì  ri  'chèile  gun  bhrdiue,  gun  ghruaim. 

'N  uair  a  sgaoileadh  an  comunn  an  deighinn  trà-nòin, 
'S  a  shuidheadh  gach  buidheann  gu  subhach  mu  'n  bhòrd, 
Bhiodh  seanfhear  an  tighe,  na  mnathan,  'sa'  chlann, 
Ag  òl  air  a  chèile  gun  èislean,  gun  ghreann. 

Am  sònruicht'  de  'n  oidhche  'n  uair  rachadh  iad  cruinn, 
Bu  shunndach  's  bu  chridheil  an  f hidheal  a'  seinn ; 
Na  gruagaichean  teisteil,  's  na  fleasgaichean  treun, 
A'  dannsadh  gu  h-innealt,  's  ri  mireag  gun  bheud. 

Greis  roimh  dheireadh  na  h-oidhche  'nuair  a  sguireadh 

a'  chuirra, 
'S  a  shuidheadh  an  còmhlan  gu  stòlda  air  na  fuinn, 
Gu-m  b'  dibhinn  'bhi  'g  eisdeachd  nan  èideagan  grinn, 
'Togail  nan  luinneag  cho  milis  's  cho  binn. 

Tha  mise  'n  so  'm  ònrachd  ag  imeachd  troimh'n  ghleann, 
Mo  shùil  air  an  fhàsach  le  làraichean  lom, 
B'e  'n  t-ioghnadh  na-n  cinneadh  mo  chridhe  cho  fuar, 
'S  nach  tigeadh  a'  mhuiuutir  'am  chuimhne  's  an  uair. 


TUIKEADH. 

'S  trom  mo  ghleus  air  an  stììchd 
Anns  an  fheasgar  chùbhraidh,  chèit', 
Dealt  nan  speur  a'  teannadh  dlvlth, 
Inneil  chiùil  'am  bàrr  gach  geig'. 

Chrom  a'  ghrian,  tha  'n  iarmailt  rnadh, 
Air  cuan  mòr  nan  stuadhan  àrd; 
Feuch  an  long  ag  eiridh  suas, — 
Mar  thannasg  fuar  i  seach  a'  snàg. 

Tha  'n  oidhche  'teachcl  le  trusgan  ciar, — 
Tha'n  àirde  'n  iar  air  dol  'n  a  smùl; 
Threig  an  teis  bha  'm  beul  gach  ìan, 
Gidheadh  cha-n  'eil  mi  'triall  o  'n  àird. 

Tha  gach  dùil  's  gach  cuileag  fhaoin 
Ai.r  gach  taobh  a'  gabhail  tàimh ; 
Ach  mise  'am  shìneadh  anns  an  fhraoch, 
Fo  iomairt  smaointean  baoth  gun  stà. 

O'n  a  thàinig  mi  do  'n  t-saoghal 
'S  beag  a  rinn  mi  'smaointean  gUc; 
Mar  bhlàth  cluarain  air  an  raon, 
'Ghluaiseas  leis  gach  gaoith  a  thig. 

Gidheadh  tha  smaointean  tiamhaidh,  bochd 
'Nochd  a'  mosgladh  ann  ara  chrìdh', 
Tha  mar  fhàsach  falamh,  fuar, 
'S  e  gun  luaidh  air  neach  no  ni. 

Cha-n  'eil  agam  leannan  gaoil, 

No  caraid  caomli  agam  fo  'n  ghrein, — 

Cha-n  'eil  agam  bean  no  clann, 

No  neach  a  b'  annsa  leam  na  'cheil'. 

Amhuil  mar  bhrùid  air  a  mhagh, 
Gun  eagal  Dhè,  gun  ghràdh,  gun  dùil; 
Cha-n  'eil  cùram  air  mo  chrìdh', 
'S  mi  gun  ni  's  an  cuir  mi  iìigh. 

Ard-Rìgh  nam  feart  tionnda'm  riat, 
'S  air  mo  ghlùinean  guidheam  ort, — 
Deònaich  dhomhsa  cridhe  nuadh, — 
Eisd  ri  m'  ùrnuigh  thruaigh  an  nochd. 

Doirt  a  nuas  do  Spiorad  caomh, — 
Ris  an  t-saoghal  bheiream  cùl; 
Dhuit  a  mhàiu,  0!  thugam  gaol, 
'Nad  Aon  Mhac  fèin,  .0!  cuiream  dùil. 

Eisd,  a  Shlànuighir  nam  bnadh, 
Ri  ilrnuigh  thruaigh  'teachd  o  ra'  ch.rldh', 
Tha  mo  cheum  air  slighe  'bhàis, 
'Thriath  nan  gràsan  sàbhail  mi. 


ORAN. 

AiR  FoNN: — "  The  Days  of  Langsyne." 

Tha  na  siantan  air  caochladh,  tha  'n  saoghal  fo  sprochd, 
Chuir  an  doineann  fhnar,  fhiadhaich  an  ianlaidh  'nan  tosd; 
Tha  sneachda  trom,  dòmhail  a'  còmhdach  nam  beann, — 
A'  lionadh  nan  glacan,  's  a'  tacadh  nan  allt, 
'S  mise  'feitheamh  an  aisig  aig  carraig  a'  chaoil, 
Ri  smaointean  air  àbhachd  nan  làithean  a  dh'  aom. 

Ann  an  làithean  ar  n-òige  dol  an  còmhdhail  an  t-sluaigh, 
Cha  sheall  sinn  ach  faoin  air  mar  dh'  aomas  iad  'nainn; 
Cha  tig  e  'n  ar  smaoiutinn  cho  goirid  'stha  'n  dàil, 
Gu3  am  brùchd  gach  leòn  oirnn  g'  ar  lùbadh  gu  làr, 
Gun  chiiram,  gun  eislein  aig  teumadh  air  taobh 
Air  làithean  a'  snàg  uainn  gun  àireamh  air  aon. 

'N  nair  a  luidheas  an  aois  oirnn  's  a  dh'  aognas  ar  snnagh, 
Ar  ciabh  'dol  an  tainead,  agus  smal  air  ar  gruaidh, 
Bidh  teugmhail  nau  còmhlain  a'  còmhradh  gu  truagh, 
Agus  càirdean  ar  n-òige  air  sòrahladh  's  an  uaigh, 
'S  ann  an  sin  bliios  ar  cridhe  làn  mulaid  'us  gaoid, 
Ri  smaointean  air  àbhachd  uan  làithean  a  dh'  aom. 

O!  Ard-Rìgh  na  cruinne,  ceann-uighe  ar  dùil, 

Air  an  t-sneachda  fhliuch,  fhiounar  dhuit  a  lùbas  mi  glùn; 

'S  guidheara  gu-n  òrduich  thu  dhòmhsa  gu  glic, 

'Bhi  'cuimhneachadh  d'òrduighean  gu  h-umhal  's  gn  tric. 

Chum  'n  uair  chriochnaicheas  m'  astar  ann  an  glacaibh  aa 

aoig, 
Nach  cuimlinich  thu  m'  fhàilinn  anns  na  làithean  a  dh'  aom. 


33 


TUIREADH. 

Tha  mulad  orm,  tha  mulad  orm, 
Tha  cudthrom  air  mo  chliabh 
'Am  shìneadh  air  an  tulaich  ghuirm, 
Air  m'  uilinn  anns  an  t-sUabh, 
A'  dearcadh  far  a'  mhullaich  so 
Air  a'  ghleann  's  an  d'  rugadh  mi, 
'Cuimhneachadh  na  bhuineadh  dhomh, 
'S  gach  duine  dhiubh  air  triall. 

'S  iomadh  òigfhear  curanta 
A  chunuaic  mi  's  a'  ghleann, 
Ga  lùthar,  làidir,  fulangach, 
Gun  uireasbhuidh,  gun  mheang; 
Bu  chaoimhneil,  càirdeil,  duineil  iad, 
Gu  bàigheil,  pàii'teach,  furanach, 
An  sàr  dhuin'  uasal  urramach 
'N  a  churaidh  air  an  ceann. 

'N  uair  chruinnicheadh  an  còmhlan  nd 

An  deigh  trà-noin  fo  bheus,    , 

Gu-m  b'  fhounar,  binn  na  h-òigheanan 

A'  teiseadh  ccòl  nan  teud; 

Cha-n  ìoghnadh  nii  'bhi  'g  osnaich, 

'S  mo  chridhe  'bhi  's  a'  phlosgartaich, 

Air  n-àile  gur  a  coltach  rai, 

Ri  Oisein  'u  dèigh  na  Feinn'. 

Tha  mulad  orm,  tha  mulad  orm, 

Gur  duine  mi  gun  toirt, 

A'  cuimhneachadh  air  m'  uireas'aibh 

Cha-n  urra  dhomh  'bhi  'tosd, 

'Am  aonaran  's  an  t-saoghal  so, 

Gun  phvuip,  gnn  taic',  gun  daoine  agam, 

'S  mi  air  an  udail  fhaontraighe, 

Mar  fhaoileia  feadh  nam  port. 


